Συνάδελφοι μία βοήθεια γιατί μάλλον έχω μπερδευτεί λίγο. Επιχείρηση λόγω μείωσης της οικονομικής δραστηρίοτητας συμφώνησε με 2 από τους 3 εργαζόμενους σε μετατροπή της σύμβασης αορίστου χρόνου με πλήρη απασχόληση που είχαν. Υπάρχουν 2 περιπτώσεις   1) Μετατροπή σε μερική . Σε αυτή την περίπτωση αρκεί η υποβολή στον ΣΕΠΕ του εντύπου μερικής απασχόλησης και του πίνακα. Δεν ορίζεται διάστημα απλά αναφέρεται η ημερομηνία μετατροπής από πλήρη σε μερική. Συμφωνείτε ?   2) Μετατροπή σε εκ περιτροπής. (σημειώνω ότι δεν είναι μονομερής απόφαση του εργοδότη) Υποβολή της συμφωνίας για την μετατροπή στον ΣΕΠΕ και του πίνακα. Εδώ έχω μπερδευτεί διότι διαβάζω ότι απαιτείται διαβούλευση και κατάθεση στον ΣΕΠΕ όλης της διαδιακασίας που ακολουθήθηκε με τις υπογεγραμμένες σύμφωνίες και επίσης συγκεντρωτική κατάσταση του εργοδότη με αναφορά σε όλες τις τροποποιημένες συμβάσεις. Επίσης ότι δεν μπορέι να έχει διάρκεια άνω των 9 μηνών ανά έτος.  Ποιά είναι η σωστή διαδικασία ? 

Μετατροπή μισθού από πλήρη σε μερική ή εκ περιτροπής
taxeiΣ ΨΙΛΟΜΠΕΡΔΕΥΣΕΙ 

Όπως αναφέρετε, δεν αφορά επιβολή αλλά συμφωνία. Άρα δεν χρειάζονται οι διαδικασίες που αναφέρει το άρθρο 2 του ν. 3846/2010, Απλά καταθέστε σύμβαση και πίνακα. 

Το επιβεβεαίωσα με τον ΣΕΠΕ. Υπάρχει συμφωνία άρα υποβολή μόνο σύμβασης και πίνακα. Έχει κάποιος το έντυπο για σύμβαση εκ περιτροπής ? 

Παράνομη η επιβολή της εκ περιτροπής εργασίας εάν δεν έχει προηγηθεί διαβούλευση με τους εργαζομένους   Παράνομη η επιβολή της εκ περιτροπής εργασίας εάν δεν έχει προηγηθεί διαβούλευση με τους εργαζομένους               Παράνομη είναι η επιβολή της εκ περιτροπής εργασίας από την πλευρά των εργοδοτών, εάν δεν έχει προηγηθεί διάλογος με τους εργαζομένους, δεν τους έχουν δοθεί οικονομικά στοιχεία της επιχείρησης, δεν έχει εξαντληθεί κάθε περιθώριο εναλλακτικών λύσεων και δεν έχει προηγηθεί διαβούλευση με τους εργαζομένους. Αυτό αποφάσισε το Μονομελές Πρωτοδικείο Αθηνών με την υπ' αριθμ. 4424/2012 απόφασή του (ασφαλιστικά μέτρα) και δικαίωσε εργαζομένους οι οποίοι κλήθηκαν να υπογράψουν νέες συμβάσεις, που προέβλεπαν εκ περιτροπής εργασία. Την ίδια στιγμή, τα στατιστικά στοιχεία του Σώματος Επιθεώρησης Εργασίας καταδεικνύουν ότι όλο και αυξάνουν οι αριθμοί της εκ περιτροπής εργασίας και της μερικής απασχόλησης σε βάρος του θεσμοθετημένου 8ώρου απασχόλησης. Σημειώνεται ότι ραγδαία επέκταση των ελαστικών μορφών εργασίας καταγράφουν τα τελευταία στοιχεία του Σώματος Επιθεωρητών Εργασίας (ΣΕΠΕ), βάσει των οποίων οι μισές νέες προσλήψεις γίνονται για μερική ή εκ περιτροπής απασχόληση, ενώ αύξηση καταγράφουν και οι μονομερείς μετατροπές των ήδη υπαρχουσών συμβάσεων πλήρους απασχόλησης σε μερικής. Κατ' αρχάς, η δικαστική απόφαση που δημοσιεύθηκε στην «Επιθεώρηση Εργατικού Δικαίου» (τεύχος 11/2012) διευκρινίζει ότι «αν περιοριστούν οι δραστηριότητές του, ο εργοδότης μπορεί, αντί καταγγελίας της σύμβασης εργασίας, να επιβάλει σύστημα εκ περιτροπής απασχόλησης στην επιχείρησή του, η διάρκεια της οποίας δεν επιτρέπεται να υπερβαίνει τους εννέα μήνες στο ίδιο ημερολογιακό έτος, μόνον εφόσον προηγουμένως προβεί σε ενημέρωση και διαβούλευση με τους νόμιμους εκπροσώπους των εργαζομένων, σύμφωνα με τις διατάξεις του Π.Δ. 260/2006 και του Ν. 1767/1988». Σύμφωνα με το ισχύον νομοθετικό πλαίσιο, συνεχίζει η δικαστική απόφαση, «για την επιβολή από τον εργοδότη της εκ περιτροπής εργασίας στην επιχείρηση απαιτείται αφενός να συντρέχει η ουσιαστική προϋπόθεση του περιορισμού της δραστηριότητάς του και αφετέρου να γίνει ενημέρωση και διαβούλευση με τους νόμιμους εκπροσώπους των εργαζομένων, στην περίπτωση δε που δεν υπάρχουν συνδικαλιστικές οργανώσεις και συμβούλιο εργαζομένων, η ενημέρωση και η διαβούλευση να γίνει με το σύνολο των εργαζομένων». Επειδή, όμως, δίνεται στον εργοδότη «κατ' εξαίρεση το δικαίωμα να επέμβει στο περιεχόμενο των συμφωνιών των συμβάσεων που έχει με το προσωπικό του και να τις αλλάξει με τρόπο επαχθή για τους εργαζομένους, οι προϋποθέσεις για την άσκησή του (σ.σ.: της εκ περιτροπής εργασίας) είναι αυστηρές και για να εφαρμοστεί πρέπει ο περιορισμός της οικονομικής δραστηριότητας να είναι πολύ σοβαρός με μόνιμα χαρακτηριστικά, όχι όταν απλώς μια επιχείρηση έχει ταμειακές δυσχέρειες ή όταν υπάρχει άσχημη συγκυρία στην αγορά» προσθέτει το δικαστήριο. Αναμφίβολα, συνεχίζει η πρόεδρος Πρωτοδικών, Ελένη Βαμβακά, «δεν απαιτείται να τίθεται σε κίνδυνο η βιωσιμότητα της επιχείρησης για να μπορεί ο εργοδότης να προσφύγει μονομερώς στην εξ περιτροπής εργασία». Όμως, «δεν αρκεί η επίκληση από την πλευρά του εργοδότη οποιωνδήποτε οικονομικών προβλημάτων ή οποιουδήποτε περιορισμού της δραστηριότητας της επιχείρησής του». Εφόσον «η εκ περιτροπής εργασία επιβάλλεται ως ηπιότερη εναλλακτική λύση, προκειμένου να αποτραπούν απολύσεις, θα πρέπει ο περιορισμός των δραστηριοτήτων να έχει μια τέτοια έκταση, που να απειλεί άμεσα τις θέσεις εργασίας». Ακόμη, υπογραμμίζεται στην απόφαση του Πρωτοδικείου: «Σε ό,τι αφορά τις προϋποθέσεις της ενημέρωσης και διαβούλευσης με τους εργαζομένους, που πρέπει να τηρηθούν για να επιβληθεί η εκ περιτροπής εργασία, ο εργοδότης έχει υποχρέωση να προχωρήσει σε σοβαρή συζήτηση με το προσωπικό του για τους λόγους που υπαγορεύουν αυτή την επιχειρηματική απόφαση, να δώσει τα οικονομικά στοιχεία και να εξαντλήσει κάθε περιθώριο εναλλακτικών λύσεων». Αν δεν γίνει ενημέρωση, τονίζει η πρόεδρος, «με διαβίβαση στοιχείων, ώστε να λάβουν γνώση οι εργαζόμενοι της πρόσφατης και της πιθανής εξέλιξης των δραστηριοτήτων και της οικονομικής κατάστασης της επιχείρησης, καθώς και της κατάστασης, της διάρθρωσης και της πιθανής εξέλιξης της απασχόλησης σε αυτή (επιχείρηση) και δεν δοθεί από τον εργοδότη ένα χρονικό διάστημα διαβούλευσης, τότε η επιβολή της εκ περιτροπής εργασίας θα είναι παράνομη». Το δικαστήριο το απασχόλησε περίπτωση επιχειρηματία ο οποίος διατηρεί πέντε καταστήματα βρεφικών ειδών στο νομό Αττικής και 14 στην υπόλοιπη Ελλάδα, ενώ απασχολεί 61 άτομα προσωπικό. Ο επιχειρηματίας κάλεσε τους εργαζομένους να υπογράψουν συμπληρωματικές συμβάσεις, που μεταξύ των άλλων προέβλεπαν αποδοχή αλλαγής του τόκου παροχής υπηρεσιών. Οι εργαζόμενοι αρνήθηκαν να υπογράψουν τις συμβάσεις αυτές. Κατόπιν αυτών, ανακοινώθηκε στους εργαζομένους η σημαντική μείωση του κύκλου εργασιών της επιχείρησης, προσθέτοντας ότι προκειμένου να μην πραγματοποιηθούν απολύσεις, θα καθιερωθεί η εκ περιτροπής εργασία. Στη συνέχεια, αφού ανακοινώθηκαν περιορισμένα οικονομικά στοιχεία της επιχειρηματικής δραστηριότητας κάλεσε η εργοδοτική πλευρά ορισμένους υπαλλήλους να υπογράψουν συμβάσεις εκ περιτροπής εργασίας, οι οποίοι και αρνήθηκαν. Κατόπιν αυτών, ο εργοδότης ανακοίνωσε στην Επιθεώρηση Εργασίας την απόφασή του για την εκ περιτροπής εργασία ορισμένων υπαλλήλων του.   Πηγή: express.gr 

κατανοητό αλλά εγώ δεν μιλάω για μονομερής απόφαση του εργοδότη. Θα υποβάλλω τροποποπίηση σύμβασης στον ΣΕΠΕ και με την υπογραφή του εργαζόμενου. Ποιό έντυπο θα χρησιμοποιήσω ? Μπορώ αυτό της μερικής απασχόλησης ? 

Αλλο η επιβολή και άλλο η συμφωνία  

Καλησπέρα. Στην περίπτωση της αλλαγής από πλήρη σε μερική ο τροποποιητικός πίνακας θα πάει ηλεκτρονικά (πριν από την έναρξη ωραρίου εργασίας ) και η σύμβαση στην επιθεώρηση κανονικά την ίδια ημέρα ? Ευχαριστώ! 

1)Η σύμβαση εντός 8 ημερών 2)σύμφωνα με το νόμο 4093/2012, η τροποποίηση του ωραρίου ή της οργάνωσης του χρόνου εργασίας κατατίθεται την ίδια μέρα ή το αργότερο εντός δύο (2) εργάσιμων ημερών από την ημέρα αλλαγής ή τροποποίησης του ωραρίου ή της οργάνωσης του χρόνου εργασίας 

Ευχαριστώ πολύ για την απάντηση. Πρέπει να τα στείλω ηλεκτρονικά και τα δύο? 

Η σύμβαση μερικής απασχόλησης στο ΣΕΠΕ 

Εξαρτάται αν θα είναι έκτακτη ή τακτική διαλείπουσα (ή αλλιώς εκ περιτροπής εργασία). Καλύτερα να καταρτίσεις σύμβαση με κάποιο δικηγόρο ή εργατολόγο.  

Καλημέρα,  μετατροπή από πλήρη σε μερικη (4 ώρες ημερ., 5 ημέρες την εβδομάδα, 20 ώρες εργασίας την εβδομάδα μισθός 351,65 ): α) υπόβαλα ηλεκτρονικά την σύμβαση μερικής β) πήγα να υποβάλω τον τροπ.πίνακα προσωπικου ωραρίου και το ωρομίσθιο 351,65/25χ6/40=2,11 δεν το παίρνει "το ωρομίσθιο είναι χαμηλότερο των κατωτατων ωρίων" μου βγάζει. Υπάρχει κάποιο πρόβλημα?   Ευχαριστώ 

Καλημέρα,   Μήπως θα έπρεπε να βάλετε 4,22? 

aυτός ο υπολογισμός που εκανες γίνεται με τον μισθό πλήρους απασχόλησης για να βρεις το ωρομίσθιο. 

Έβαλα 4,22 ισα ισα για τον πάρει αλλά θεωρώ πως είναι ΛΑΘΟΣ !!! 

Συνάδελφε αν θεωρούσε ότι ήταν λάθος γιατί το έβαλες?   Ο μισθός του δεν είναι 703,30? 703,30:166,67=4,21971560 

Οχι δεν ειναι λάθος. Ο ανθρωπος δουλευει 20 ωρες την εβδομαδα για ξανακανε τον υπολογισμό με 20 ωρες αντι σαραντα να δεις 

και τι να έκανα να μην το έβαζα δεν είχα άλλη προθεσμία? το θέμα έχει ξανατεθεί σε παλαιότερες συζητήσεις και καταλήξαμε στο 2,11. Υπάρχει και σχετικό προγραματάκι αν μπορέσω θα το ανεβάσω που καταλήγει επίσης στο 2,11. Είναι τα ωραία του κλάδου μας αυτά!!! 

http://www.taxheaven.gr/acforum/index.php?showtopic=7850 

Καλησπέρα, έπειτα από συμφωνία εργοδότη εργαζόμενου έχουμε τροποποίηση σύμβασης σήμερα 1/11 από πλήρη εργασία με μηνιαίες μικτές αποδοχές 1450 € σε εκ περιτροπής εργασία, συγκεκριμένα σε 8ωρη εργασία 4 ημερών Τρίτη - Παρασκευή,  η ερώτηση μου αφορά τις νέες μηνιαίες μικτές αποδοχές του.... ο υπολογισμός 1450/25*6/40*32*4,166=1159,82 είναι σωστός? επίσης, μπορώ να κρατήσω σταθερές τις μηνιαίες αποδοχές του και κάθε μήνα να αυξομειώνω τις ημέρες ασφάλισης (5/εβδομάδα) ανάλογα με τις εργάσιμες ημέρες για αυτόν (εργαζόμενο) μέσα στον κάθε μήνα? ευχαριστώ 

Στην εκ περιτροπής θα πρεπει να υπολογίσεις τις αποδοχές που αντιστοιχούν στην ημερήσια οκταωρη απασχόληση επι οσες μερες εργάσθηκε στον μήνα. Νομιζω μπορείς να κρατήσεις σταθερές τις αποδοχές αρκει να μην υπολείπονται σε κανένα μήνα αυτών που αντιστοιχουν με τον παραπάνω υπολογισμό,  

Οι ασφαλιστικές γιατί να είναι 5 ανά εβδομάδα και όχι 4? 

πάνω από 3 την εβδομάδα με 8ωρη απασχόληση, έχουμε +1  

το ξέρω αλλά δυστυχώς μάλλον έχει πέσει το site και επείγομαι για σήμερα  ευχαριστώ πάντως  
